ปณิธาน บุตรแก้ว

ปณิธาน บุตรแก้ว (เกิด 31 มกราคม พ.ศ. 2546) ชื่อเล่น ไมกี้ เป็นชื่อในการแสดงของ ไมค์ เทโอดอร์ พลัตเต้ เป็นนักแสดง นายแบบ และพิธีกรชาวไทยเชื้อสายเยอรมัน สังกัดช่อง 3 เอชดี มีผลงานสร้างชื่อจากละครซีรีส์ชุด ดวงใจเทวพรหม ตอน ขวัญฤทัย

 ประวัติ 
ปณิธาน บุตรแก้ว มีชื่อจริงว่า ไมค์ เทโอดอร์ พลัตเต้ เกิดเมื่อวันที่ 31 มกราคม พ.ศ. 2546 ที่กรุงสต็อกโฮล์ม ประเทศสวีเดน เป็นบุตรของเธโอ กับชมภูนุช พลัตเต้ ต่อมาย้ายมาประเทศไทย จังหวัดลำปาง ตอนอายุ 3 ปี เป็นลูกครึ่งไทย-เยอรมัน สามารถพูดได้ 4 ภาษาคือ ภาษาไทย, ภาษาอังกฤษ, ภาษาเยอรมัน และภาษาสวีเดน สำเร็จการศึกษาระดับประถมศึกษาจาก โรงเรียนอนุบาลลำปาง (เขลางค์รัตน์อนุสรณ์) ระดับมัธยมศึกษาจาก โรงเรียนลำปางกัลยาณี และสำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต สาขาวิชาการสื่อสารการตลาดดิจิทัลและแบรนด์ดิ้ง ด้วยเกรดเฉลี่ย 3.51 เกียรตินิยมอันดับ 1

 เข้าสู่วงการบันเทิง 
ปณิธานเริ่มเข้าสู่วงการบันเทิงโดยการชักชวนของฌาณฉลาด ทวีทรัพย์ ซึ่งพบปณิธานเล่นดนตรีเปิดหมวกกับเพื่อนที่กาดกองต้า จังหวัดลำปาง และได้เห็นอนาคตทางการแสดงของเขา จึงชักชวนเข้าสังกัดและมาแคสต์งานกับช่อง 3 และในปี พ.ศ. 2564 ได้ทำสัญญาเป็นนักแสดงในสังกัดช่อง 3 ต่อมาในปี พ.ศ. 2565 ปณิธานได้รับโอกาสแสดงละครเรื่องแรกในซีรีส์ ดวงใจเทวพรหม ตอน ขวัญฤทัยซึ่งเป็นภาคต่อของละครชุด สุภาพบุรุษจุฑาเทพ ตอน คุณชายพุฒิภัทร คู่กับ นริลญา กุลมงคลเพชร ในระหว่างการถ่ายทำละครเรื่องนี้ ปณิธานเกิดอุบัติเหตุทำให้ปอดรั่วต้องเข้าพักรักษาตัวอยู่ที่โรงพยาบาลวิภาวดี นานถึง 4 เดือน อย่างไรก็ตามละครเรื่องนี้สร้างชื่อเสียงให้แก่ปณิธานเป็นอย่างมากในฐานะพระเอกของช่อง 3​​ และมีงานถ่ายแบบ งานละคร งานพิธีกร อย่างต่อเนื่อง ในปีเดียวกันปณิธานมีละครอีกหนึ่งเรื่องคือ หวานรักต้องห้าม​ ซึ่งรีเมคจากละครเรื่อง บัวปริ่มน้ำ แสดงร่วมกับภีรนีย์ คงไทย และมาช่า วัฒนพานิช​ ละครเรื่องนี้ก็สร้างชื่อเสียงให้กับเขาเพิ่มมากขึ้น​​

ส่วนผลงานพิธีกร เขาได้เป็นพิธีกรให้กับทางเวิร์คพอยท์ คือรายการ เรียลลิตี้ The Upgrade Thailand คู่กับ ธนวัฒน์ ประสิทธิสมพร ออกอากาศทุกวันอาทิตย์ ทางช่องเวิร์คพอยท์

 ชีวิตส่วนตัว 
แรกเริ่มเดิมทีนั้น ปณิธาน มีความสนใจในอาชีพหมอ แต่ภายหลังจากการลงแข่งภาษาอังกฤษ ทำให้เขามีความสนใจในด้านอาชีพครู ประกอบกับมารดาของเขาเคยประกอบอาชีพเป็นครู นั้นจึงทำให้เขามีความใฝ่ฝันที่จะเป็นครูสอนภาษาอังกฤษ ก่อนจะหันเหเข้าสู่วงการบันเทิง

“ผมอยากเป็นครู เพราะว่าคุณแม่ก็เป็นครู มันเป็นอาชีพที่ได้ใช้ทักษะหลายด้าน ตั้งแต่ตอนนั้นจนถึงตอนนี้ผมก็ยังให้คุณค่ากับอาชีพครู เพราะครูเป็นอาชีพที่ทรงคุณค่ามาก มันสามารถเปลี่ยนความคิดคน และสร้างบุคลากรที่ดีให้กับประเทศได้” ปณิธานกล่าว เขายังมีความสนใจทางด้านศิลปะทั้งการทำอาหาร การเล่นดนตรี การร้องเพลง ซึ่งเป็นงานอดิเรก รวมถึงศิลปะการแสดง

นอกจากนี้ ปณิธานยังเป็นคนที่ชอบดื่มกาแฟมาก โดยจะดื่มในถ้วยขนาดใหญ่แบบถ้วยซุปวันละ 2 ถ้วย (ประมาณ 10 ถ้วยกาแฟธรรมดา) 

 ผลงาน 

 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี พ.ศ. เรื่อง บทบาท 2567​ดวงใจเทวพรหม ตอน ลออจันทร์​ พันตรี นายแพทย์ หม่อมหลวงฉัตรเกล้า จุฑาเทพ (คุณฉัตร)​ดวงใจเทวพรหม ตอน ขวัญฤทัย​​ดวงใจเทวพรหม ตอน ใจพิสุทธิ์  พันโท นายแพทย์ หม่อมหลวงฉัตรเกล้า จุฑาเทพ (คุณฉัตร)​ดวงใจเทวพรหม ตอน ดุจอัปสร​ดวงใจเทวพรหม ตอน พรชีวัน พันเอก นายแพทย์ หม่อมหลวงฉัตรเกล้า จุฑาเทพ (คุณฉัตร)​ ​หวานรักต้องห้าม  คธา ศรีไพศาลวาณิชย์ (ธา) 2569​จนกว่ารักจะคืนใจ​

 ละครเวที 
 ปี พ.ศ. เรื่อง บทบาท รอบการแสดง สถานที่ 2566 ​Moowis จิต.อสูญ​ กฤติ 26-28 พฤษภาคม 2566 ห้องออดิทอเรียม ชั้น2 ตึก15 วิทยาลัยนิเทศศาสตร์ มหาวิทยาลัยรังสิต

 พิธีกร 

 ปี พ.ศ. ชื่อรายการ ประเภท ออกอากาศทาง ช่วงเวลาออกอากาศ หมายเหตุ  2568 ​The Upgrade​ เรียลลิตีโชว์  ช่องเวิร์คพอยท์ ทุกวันอาทิตย์ เวลา 20.05 น. (12 ตุลาคม 2568 - 30 พฤศจิกายน 2568) คู่กับ ธนวัฒน์ ประสิทธิสมพร ​​

 เพลง 
 เพลง ถ้าเธอ OK (Special version) ร้องร่วมกับ นริลญา กุลมงคลเพชร (Cover) Ost.ขวัญฤทัย 
 เพลง อย่าปล่อยมือ (ดวงใจเทวพรหม Sports Day)  ร้องร่วมกับ ญีนา ซาลาส, คณาวุฒิ ไตรพิพัฒนพงษ์, นริลญา กุลมงคลเพชร, อิษยา ฮอสุวรรณ, เทศน์ เฮนรี ไมรอน, รัญชน์รวี เอื้อกูลวราวัตร, กองทัพ พีค, ปุญญ์ปรีดี คุ้มพร้อม รอดสวาสดิ์ และนพเก้า เดชาพัฒนคุณ 
 เพลง IT HAD TO BE YOU (Cover Version) Ost.​หวานรักต้องห้าม ​

 คอนเสิร์ต/แฟนมีตติ้ง 
 2565 – Jobbiijob Clan Opening (แขกรับเชิญ)
 2567 – LAORCHAN FUN&FURIOUS (แขกรับเชิญ)
 2567 – ดวงใจเทวพรหม Sports Day รู้แพ้ รู้ชนะ รู้ใจคุณ ​
 2567 – Dhevaprom Fan Con After Party ​​
 2567 – Lost In Gulf’s Space Day (แขกรับเชิญ)
 2568 – Fansign: Photobook MIKEY One Fine Day ​​​
 2569 – Mikey’s Afternoon Fiesta: The Solstice Birthday Party ​

 โฆษณา 
 BAOJI [Presenter] 
 OPPO A3 Series ​
 Fineline [Friend of Fineline] 
 Maybeliine Super Stay Teddy Tint 
 MLB Fall/Winter 2024 [Campaign] 
 Belotero Global Brand Filler [Brand Ambassador] 
 Cetaphil [Presenter] ​​​
 MLB Spring-Summer 2025 [Campaign] 
 Calbee Ebisen [Presenter] ​​​
 UNIQLO This is My Best “T” เสื้อยืดตัวโปรดจากยูนิโคล่ ​​
 การไฟฟ้านครหลวง(MEA) : MEA e-Service แค่คลิกก็ครบ จบทุกเรื่องไฟฟ้า การไฟฟ้านครหลวงในมือคุณ [Presenter] ​​
 UNIQLO Polo Collection มีสไตล์ได้ทุกวัน ​​

 รางวัลและการเสนอชื่อ 
 ปี พ.ศ. รางวัล สาขา ผลงานที่เข้าชิง ผลรางวัล  2567 ไนน์เอ็นเตอร์เทน อวอร์ดส์ ครั้งที่ 14 (NineEntertain Awards 2024) รางวัลขวัญใจมหาชน rowspan="1"    Maya TV Awards 2024 ดาวรุ่งชายแห่งปี ขวัญฤทัย   คู่จิ้นแห่งปี (ร่วมกับ นริลญา กุลมงคลเพชร)   Popular Vote  Howe Awards 2024 Howe Shining Male Awards   Howe The Best Couple Awards (ร่วมกับ นริลญา กุลมงคลเพชร)   TikTok Awards 2024 Celebrity Creator of the Year rowspan="1"    Dailynews​ Awards​ 2024 D-Rising Star ขวัญฤทัย ​ D-ซุปตาร์ rowspan="1"  ​  GQ Men of the Year 2024 Breakthrough Actor of the Year ขวัญฤทัย หวานรักต้องห้าม   2568Sanook สุดจัดที่สุดแห่งปี 2024 ดาวรุ่งแห่งปี rowspan="1"    คู่จิ้นที่สุดแห่งปี (ร่วมกับ นริลญา กุลมงคลเพชร) rowspan="1"    Zoomdara Awards 2025 ดาวรุ่งชายสุดฮอตแห่งปี ขวัญฤทัย   SUPERSTAR IDOL AWARDS 2025 SUPERSTAR BEST ACTOR ​หวานรักต้องห้าม   The Viral Hits Awards 2024 Rising Star Actor/Actress of The Year rowspan="1"      รางวัลนาฏราช ครั้งที่ 16 สาขานักแสดงสมทบชายยอดเยี่ยม(ประเภทละครและซีรี่ส์ หลัง 20.00 น. จำนวน 14 ตอนขึ้นไป) ​หวานรักต้องห้าม  ไนน์เอ็นเตอร์เทน อวอร์ดส์ ครั้งที่ 15 (NineEntertain Awards 2025) รางวัลขวัญใจมหาชน rowspan="1"   KAZZ AWARDS 2025หนุ่มวัยใสโดนใจแห่งปี 2024 rowspan="1" นักแสดงชายยอดเยี่ยมแห่งปีขวัญฤทัย หวานรักต้องห้าม Maya TV Awards 2025หนุ่มเจ้าเสน่ห์ rowspan="1"   ContentAsia Awards 2025 Best Male Lead in a TV Programme/Series Made in Asiaหวานรักต้องห้าม   Viewers’ Choice Awards (Fan Favorite Actor – Thailand)   FEED X KHAOSOD AWARDS 2025 Actor Spotlight of the Year  Howe Awards 2025 Howe Hottest Actor Award  rowspan="2"    Howe Rising Icon Award  

 เกียรติประวัติ 
 ปี พ.ศ. หน่วยงาน เกียรติประวัติ  2567 สภาสังคมสงเคราะห์แห่งประเทศไทย ในพระบรมราชูปถัมภ์ ลูกที่มีความกตัญญูกตเวทีอย่างสูงต่อแม่  2568 ‪สมาคมนักเรียนเก่า โรงเรียนลำปางกัลยาณี นักเรียนเก่าดีเด่น ประจำปี พ.ศ. 2568 

 ผลการสำรวจ 
 ปี พ.ศ. รายการสำรวจ สำรวจโดย ผลสำรวจ  2567 พระเอกแห่งปี  จากผลสำรวจโพลดารา ปี 2567 ไทยรัฐ อันดับที่ 4 (ร้อยละ 5.0) ​ ดาวโซเชียลแห่งปี จากผลสำรวจโพลดารา ปี 2567 อันดับที่ 5 (ร้อยละ 4.0)

 อ้างอิง 

 แหล่งข้อมูลอื่น 







หมวดหมู่:บุคคลที่เกิดในปี พ.ศ. 2546
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักร้องชายชาวไทย
หมวดหมู่:ยูทูบเบอร์ชาวไทย
หมวดหมู่:พิธีกรชาวไทย
หมวดหมู่:ชาวไทยเชื้อสายเยอรมัน
หมวดหมู่:นักแสดงสังกัดช่อง 3 เอชดี
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากโรงเรียนลำปางกัลยาณี
หมวดหมู่:บุคคลจากจังหวัดลำปาง
หมวดหมู่:บุคคลจากมหาวิทยาลัยรังสิต
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต‎
หมวดหมู่:พุทธศาสนิกชนชาวไทย